cyanic-selkie/wikianc huggingface dataset:
ஆர். சுந்தரராஜ்
முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு விசுவாசமாகி, அம்மா மக்கள் முன்னேற்றக் கட்சியில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.
ஜாசிம் பின் முஹம்மது அல்தானி
குழந்தைகள்
சேக் ஜாசிம் அவர்களுக்கு மொத்தம் 19 பிள்ளைகளாவர், அனைவரும் ஆண் மக்கள்
ஆர். சுந்தரராஜ்
மேற்கோள்கள்
பகுப்பு:1967 பிறப்புகள் பகுப்பு:தூத்துக்குடி மாவட்ட நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:அம்மா மக்கள் முன்னேற்றக் கழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:வாழும் நபர்கள்
உக்ரைன் பன்னாட்டு ஏர்லைன்சு பறப்பு 752
உக்ரைன் பன்னாட்டு ஏர்லைன்சு பறப்பு 752 (Ukraine International Airlines Flight 752) என்பது தெகுரான் இமாம் கொமெய்னி பன்னாட்டு வானூர்தி நிலையத்தில் இருந்து கீவ் போரிசுப்பில் பன்னாட்டு வானூர்தி நிலையத்தை நோக்கிச் சென்ற பயணிகள் வானூர்திப் பறப்பு ஆகும். 2020 சனவரி 8 இல், இப்பறப்பில் ஈடுபட்ட போயிங் 737-800 வானூர்தி புறப்பட்ட சில நிமிட நேரத்தில் ஈரானின் இசுலாமிய புரட்சிப் பாதுகாப்புப் பிரிவின் ஏவுகணை மூலம் தவறுதலாகச் சுட்டு வீழ்த்தப்பட்டது. ஈரானின் அரசுத்தலைவர் அசன் ரவ்கானி இவ்விபத்தை ஒரு "மன்னிக்கமுடியாத தவறு" எனக் கூறினார். இவ்வானூர்தியில் பயணம் செய்த 167 பயணிகள் உட்பட அனைத்து 176 பேரும் உயிரிழந்தனர். உயிரிழந்தவர்களில் 63 பேர் கனடாவைச் சேர்ந்தவர்கள் ஆவர். இது ஒரு தசாப்தத்திற்கும் மேலாக ஈரானில் ஏற்பட்ட மிக மோசமான விமானப் பேரழிவாகும். இந்த விபத்து போயிங் 737-800 விமானம் சம்பந்தப்பட்ட மிக மோசமான நிகழ்வாகும். அத்துடன், 1992 இல் ஆரம்பிக்கப்பட்ட உக்ரைன் பன்னாட்டு ஏர்லைன்சு நிறுவனத்தின் முதலாவது வானூர்தி விபத்து இதுவாகும். ஈரானிய இராணுவத் தளபதி ஜெனரல் காசிம் சுலைமானி அமெரிக்காவால் கொல்லப்பட்டதற்கு பதிலடியாக, ஈராக்கில் உள்ள அமெரிக்க இராணுவத் தளங்கள் மீது ஈரான் ஏவுகணைத் தாக்குதல் நடத்திய சில மணி நேரங்களில், தெகுரானில் இருந்து கிளம்பிய இந்த வானூர்தி விழுந்து நொறுங்கியது.
ஆரம்பத்தில், வானூர்தி சுட்டு வீழ்த்தப்பட்டதை நிராகரித்திருந்த ஈரானிய அதிகாரிகள், தொழினுட்பக் கோளாறே விபத்திற்குக் காரனம் என அறிவித்திருந்தனர். ஈரானின் "டோர்" (நேட்டோ அறிக்கையிடல் பெயர்: எஸ்.ஏ-15 காண்ட்லெட்) என்ற நில வான் ஏவுகணை மூலம் விமானம் சுட்டு வீழ்த்தப்பட்டதாக உளவுக் கண்காணிப்பு செயற்கைக்கோள் படங்கள் காட்டுவதாக அமெரிக்க அதிகாரிகள் தெரிவித்தனர், ஆனால் இதற்கான எந்த ஆதாரத்தையும் அவர்கள் அப்போது வெளியிடவில்லை. தமது வானூர்தி "சுட்டு வீழ்த்தப்பட்டிருக்கலாம்" என உக்ரேனிய அதிகாரிகள் கூறினர், அதே நேரத்தில் ஈரானிய அதிகாரிகள் இதனை மறுத்தனர். ஐக்கிய இராச்சியத்தின் பாதுகாப்பு அதிகாரிகள் சுட்டு வீழ்த்தப்பட்டமை குறித்த அமெரிக்க மதிப்பீட்டை ஏற்றுக்கொண்டனர். கனடியப் பிரதமர் ஜஸ்டின் துரூடோ வானூர்தி சுட்டு வீழ்த்தப்பட்டதற்கான சான்றுகள் இருப்பதாகக் கூறினார். வானூர்தி உயரத்தை எட்டிக்கொண்டிருக்கும்போது ஈரானிய ஏவுகணை ஒன்று தாக்கியதைக் காட்டும் செல்லிடத் தொலைபேசிக் காட்சிகள் உறுதி செய்யப்பட்ட காட்சிகள் எனத் தெரிவிக்கப்பட்டது.
பறப்பும் விபத்தும்
உக்ரைனின் மிகப்பெரிய வானூர்தி நிறுவனமான உக்ரைன் பன்னாட்டு ஏர்லைன்சு இவ்வானூர்தியை இயக்கியது. இவ்வானூர்தியில் 9 பணியாளர்கள் உட்பட 176 பேர் பயணம் செய்ததாக உறுதி செய்யப்பட்டது. பயணிகளில் 15 பேர் சிறுவர்கள் ஆவார்.
பறப்பு வானூர்தி 752 உள்ளூர் நேரம் காலை 05:15 (ஒசநே+03:30) மணிக்குப் புறப்படுவதாக இருந்தது, ஆனால் தாமதமாக உள்ளூர் நேரம் 06:12 பணிக்குப் புறப்பட்டது. அன்று காலை உள்ளூர் நேரம் 08:00 (ஒசநே+02:00) மணிக்கு கீவ் நகரை அடைந்திருக்க வேண்டும். வானூர்தியில் இருந்து கடைசித் தகவல் காலை 06:14 மணிக்கு (புறப்பட்டு 3 நிமிடங்களுக்குள்ளாக) கிடைத்தது. கடைசியாக கடல் மட்டத்தில் இருந்து 7,925 அடி (2,416 மீ) உயரத்தில் 509 கிமீ/ம வேகத்தில் பறந்து கொண்டிருந்தது. தெகுரான் வானூர்தி நிலையம் சராசரி கடல் மட்டத்திலிருந்து 3,305 அடி (1,007 மீ) உயரத்தில் உள்ளது, இது தரை மட்டத்திலிருந்து 4,620 அடி (1,410 மீ) உயரம் ஆகும். வானூர்தியின் உயரப் பதிவு திடீரென முடிவடைந்தபோது வானூர்தி மேலே ஏறிக்கொண்டிருந்தது.
வானூர்தி நிலையத்திற்கு வடக்கே 15 கிலோமீட்டர் தூரத்தில் அமைந்துள்ள நிலப்பரப்பில் வானூர்தி மோதியது பற்றிய ஒரு காணொளி சமூக ஊடகங்களில் பரப்பப்பட்டது. விமானம் கீழ்நோக்கி வந்தபோது அது தீப்பற்றி எரிந்தது காணொளியில் பதிவாகியுள்ளது. அதன் சில பாகங்கள் வானில் உடைந்து வீழ்ந்தன. பின்னர் அது கீழே வீழ்ந்து நொறுங்கி வெடித்தது. இக்காணொளியின் நம்பகத்தன்மை உறுதி செய்யப்படவில்லை, ஆனாலும் வானூர்தி நொருங்குவதற்கு முன்னரே அது தீப்பிடித்திருந்ததாகத் தெரிவிக்கப்படுகிறது. இதனால், இவ்வானூர்தி தவறுதலாகச் சுட்டு வீழ்த்தப்பட்டிருக்கலாம் என நம்பப்படுகிறது. இது சுட்டு வீழ்த்தப்பட்டதை ஈரானிய இராணுவம் மறுத்திருக்கிறது. ஆரம்பக் கட்ட விசாரணைகளின் படி, தொழில்நுட்பக் கோளாறே விபத்துக்குக் காரணம் என ஈரானின் பேரழிவு தணிப்பு மற்றும் மேலாண்மை அமைப்பு கூறியுள்ளது.
இடிபாடுகள் பரந்த பகுதியில் பரவியிருந்த நிலையில், விபத்துக்குள்ளான இடத்தில் உயிர் தப்பியவர்கள் எவரும் காணப்படவில்லை.
வெளி இணைப்புகள்
பகுப்பு:2020 நிகழ்வுகள் பகுப்பு:உக்ரைன் பகுப்பு:ஈரான் பகுப்பு:பயணியர் வானூர்தி மீதான தாக்குதல்கள்
ஏ.கே.சி. சுந்தரவேல்
'''ஏ. கே. சி. சுந்தரவேல்' (A.K.C.Sundaravel'') இந்தியாவைச் சேர்ந்த ஓர் அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். வேலூர் மாவட்டத்தைச் சேர்ந்த இவர் 1991 ஆம் ஆண்டு நடைபெற்ற சட்டமன்றத் தேர்தலில், திருப்பத்தூர் தொகுதியில் அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
பின்னர் 2001 ஆம் ஆண்டு முதல் 2006 ஆம் ஆண்டு வரை திருப்பத்தூர் நகரசபைத் தலைவராகவும் பொறுப்பு வகித்தார். தொடர்ந்து அதிமுகவில் இருந்து விலகி அமமுகவில் சேர்ந்து, நகரச் செயலாளராகப் பதவி வகித்தார்.
குடும்பம்
விஜயலட்சுமி என்பவரை இவர் திருமணம் செய்து கொண்டார். தம்பதியருக்கு ஒரு மகள் பிறந்தார்.
இறப்பு
இவரும், இவருடைய மனைவியும் ஏப்ரல் 06, 2019 ஆம் ஆண்டு நடைபெற்ற சாலை விபத்தில் மரணமடைந்தனர்.
மேற்கோள்கள்
பகுப்பு:2019 இறப்புகள் பகுப்பு:வேலூர் மாவட்ட மக்கள் பகுப்பு:தமிழக அரசியல்வாதிகள் பகுப்பு:10 ஆவது தமிழ்நாடு சட்டமன்ற உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
பருத்திப்பள்ளி ஜாடு மாரியம்மன் கோயில்
பருத்திப்பள்ளி ஜாடு மாரியம்மன் கோயில் தமிழ்நாட்டில் நாமக்கல் மாவட்டம், பருத்திப்பள்ளி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஜாடு மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பொங்கல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நெத்திஅடி (திரைப்படம்)
நெத்திஅடி 1988ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், வைஷ்ணவி, அமலா, ஜனகராஜ் ஆகியோர் முக்கிய வேடங்களில் நடித்திருந்தனர். பாண்டியராஜன் இப்படத்திற்கு இசையமைத்துள்ளார்
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:ஜனகராஜ் நடித்த திரைப்படங்கள்
வியட்நாம் மாகாணங்கள்
மக்கள் குழு
உய்பான் நிகாந்தான் எனப்படும் மக்கள் குழு, மாகாண அரசின் செயலுறுப்பாகும். இது கொள்கைகளை உருவாக்கி அவற்றை நடைமுறைப்படுத்தும் பொறுப்புடையதாகும். இது அமைச்சரவைக்குச் சமமானதாகும். மக்கள் குழுவில் ஒரு தலைவரும் ஒரு துணைத்தலைவரும் ஒன்பது முதல் பதினொரு உறுப்பினரும் அமைவர்.
பட்டியலும் புள்ளிவிவரமும்
2009 ஏப்பிரல் 1 நாள் மக்கள்தொகைக் கணக்கெடுப்பின்படி, வியட்நாமின் மக்கள்தொகை 85,789,573 பேர் ஆகும். மிக உயர்வான மக்கள்தொகை அமைந்த வியட்நாமின் ஆட்சியியல் அலகாக ஓ சி மின் நகரம் விளங்குகிறது. இது நேரடி மையக் கட்டுபாட்டில் உள்ள ஐந்து மாநகரங்களில் ஒன்றாகும். இதில் 7,123,340 மக்கள் வாழ்கின்றனர். அடுத்த மிக உயர்வான மக்கள்தொகை அமைந்த வியட்நாமின் இரண்டாம் ஆட்சியியல் அலகாக மிக அண்மையில் விரிவாக்கம் பெற்ற கனாய் மாநகரம் விளங்குகிறது. இதில் 6,448,837 மக்கள் வாழ்கின்றனர். கனாய் தலைநகர விரிவாக்கத்துக்கு முன்பு, இந்நிலையைத் தாங்கோவா மாகாணம் பெற்றிருந்தது. இதில் 3,400,239 மக்கள் வாழ்ந்துவந்தனர். மிகக் குறைவான வியட்நாமின் ஆட்சியியல் அலகாக பாக்கான் மாகாணம் அமைகிறது. இது வடகிழக்கில் நெடுந்தொலைவில் அமைந்த மலைப்பாங்கான மாகாணம் ஆகும். இங்கு 294,660 மக்கள் வாழ்கின்றனர்.
நிலப் பரப்பில் மிகப் பெரிய மாகாணம் நிகேயான் மாகாணம் ஆகும்; இது வின் மாநகரத்தில் இருந்து சோன்சா ஆற்றுப் பள்ளத்தாக்கு வரை விரவி விரிந்தது ஆகும். நிலப் பரப்பில் மிகச் சிறிய மாக்கணம் பாக்நின் மாகாணம் ஆகும்; இது அடர்மக்கள்தொகையுள்ள சிவப்பாற்றுக் கழிமுகப் படுகையில் உள்ளது.
வியட்நாமின் மாகாணங்கள் 2009 ஆம் ஆண்டு சார்ந்த மக்கள்தொகை, பரப்பளவுடன் கீழே உள்ள பட்டியலில் தரப்படுகிறது.
வட்டாரங்கள்
வியட்நாம் அரசு அனைத்து மாகாணங்களையும் எட்டு வட்டாரங்களாக அல்லது மண்டலங்களாகப் பிரித்துள்ளது. ஆனால், இந்த வட்டாரங்கள் எப்போதும் பயன்படுத்துவது இல்லை; எனவே மாற்று வகைபாடும் கூட இயல்வதே. வட்டாரங்களின் புள்ளி விவரங்கள் உரிய மாகாணங்கள் வாரியாக கீழே தரப்படுகின்றன. மாநகராட்சி (தான்போதிரூசு துவோசுதிரங் உவோங்)
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2017  பகுப்பு:வியட்நாம் ஆட்சிப் பிரிவுகள் பகுப்பு:முதல் அடுக்கு ஆட்சிப் பிரிவுகள்
சுரேஷ் (நடிகர்)
சுரேஷ் தமிழ் மற்றும் தெலுங்கு படங்களில் நடித் து வரும் பிரபலமான இந்திய நடிகர். 1980 களில் தமிழ் திரைப்பட துறையில் முன்னணி நடிகர்களில் ஒருவராக திகழ்ந்தார். 1981 ஆம் ஆண்டு தமிழ் திரைப்படமான பன்னீர் புஷ்பங்கலில் நடிகர் அறிமுகமானார். இது வரை 275 படங்களுக்கும் மேல் நடித்து உள்ளார்.
ஆரம்ப வாழ்க்கை
சுரேஷ் சென்னையில் வளர்க்கப்பட்டு, ஆக்ஸ்போர்டு ஆங்கில உயர்நிலைப் பள்ளியில் படித்தார். அவருக்கு நிகில் என்ற ஒரு மகன் இருக்கிறார்
வெளியிணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:சித்தூர் மாவட்ட நபர்கள்
நேரு-காந்தி குடும்பம்
நேரு-காந்தி குடும்பமாகும் (Nehru–Gandhi family) என்பது இந்திய அரசியலில் முக்கிய பங்காற்றிய குடும்ப உறுப்பினர்களைக் கொண்டது ஆகும். இக்குடும்ப உறுப்பினர்களில் பலர் இந்திய தேசிய காங்கிரசு கட்சியை வழிநடத்தியுள்ளனர். மேலும் ஜவகர்லால் நேரு, இந்திரா காந்தி, ராஜீவ் காந்தி ஆகியோர் பிரதமர்களாக பணியாற்றினர். மற்ற குடும்ப உறுப்பினர்கள் நாடாளுமன்ற உறுப்பினர்களாக பணியாற்றினர்.
பெரோஸ் காந்தி இந்திய விடுதலை இயக்கத்தில் கலந்து கொண்டமையால் தனது பெயருடன் காந்தி எனும் பெயரை சேர்த்துக் கொண்டார். இந்திரா காந்தி இவரைத் திருமணம் செய்ததால் இவரது பெயருக்குப் பின்னும் காந்தி என்பது சேர்ந்தது.
இந்திய சுதந்திர போராட்டம் முதலே நாட்டில் அரசியல் செல்வாக்கு அதிகம் உள்ள குடும்பம் நேருவின் குடும்பம். மோதிலால் நேரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக இரண்டு முறை பதவி வகித்துள்ளார். மோதிலால் நேருவின் மகனான ஜவகலால் நேரு சுதந்திர இந்தியாவின் முதல் பிரதமர். ஜவகர்லால் நேரு மற்றும் அவரது மனைவி கமலா நேரு ஆகியோர் இந்திய சுதந்திர போராட்டத்தில் ஆதிக்கம் செலுத்தியவர்கள். ஜவகர்லால் நேரு – கமலா நேரு தம்பதிகளின் மகளான இந்திரா காந்தி இந்தியாவின் முதல் பெண் பிரதமரானார். அதன்பின், தன் பாதுகாவலர்களால் இந்திரா காந்தி கொலை செய்யப்பட்ட பிறகு அவருடைய மகன் ராஜீவ் காந்தி பிரதமரானார். ராஜீவ் காந்தி படுகொலைக்குப் பின் அவரது மனைவி சோனியா காந்தி தீவிர அரசியலில் இறங்கினார். இவர்களது மகன் ராகுல் காந்தி, மகள் பிரியங்கா காந்தி ஆகியோரும் காங்கிரசு கட்சியில் முக்கியப் பங்கு வகிக்கின்றனர்.
பிந்தைய பாரம்பரிய வரலாறு
பிந்தைய செவ்வியல் வரலாறு (பின்னைத் தொல்பழம் வரலாறு, பிந்தைய பண்டைய வரலாறு, அல்லது முன்-நவீன வரலாறு)  என்பது பண்டைய வரலாற்றுக்குப் பிந்தைய ஆனால் நவீன வரலாற்றுக்கு முந்தைய காலமாகும். கண்டத்தைப் பொறுத்து, இது பொதுவாக 200-600 ஆண்டுகளுக்கு இடையிலோ 1200-1500 ஆண்டுகளுக்கு இடையிலோ அமையும். இந்த காலத்தின் முதன்மையான செவ்வியல் நாகரீகங்களாக சீன ஆன் அரசமரபு (220 இல் முடிவடைந்தது), மேற்கத்திய உரோமப் பேரரசு (476), குப்தப் பேரரசு (550 களில்), சாசானியப் பேரரசு (651 இல்) ஆகியவை அமைகின்றன. இக்காலம் நவீன காலத்துக்கு முந்தையதாகும். இது உலக வரலாற்றின் மூன்று காலப் பிரிவுகளில் (பண்டைய, பிந்தைய செவ்வியல், நவீன) நடுவண் காலத்தை உருவாக்குகிறது. மத்திய ஆசியாவிலிருந்து படையெடுப்புகள், பெரிய உலக மதங்களின் வளர்ச்சி (கிறித்துவம், இஸ்லாமியம், புத்தமதம்), மற்றும் நாகரிகங்களுக்கு இடையில் வணிக, இராணுவ தொடர்பின் இணைப்புகள் ஆகியவை இந்தக் கால கட்டத்தின் பான்மையாக கருதப்படுகிறது.
வரலாற்றின் இந்தக் கால கட்டத்தின் பெயர் ஐரோப்பாவின் பழஞ்செவ்வியல் காலத்தில் (அல்லது கிரேக்க- உரோமக் காலத்தில்) இருந்து வந்தது. ஐரோப்பிய வரலாற்றில், "பிந்தைய செவ்வியல் காலம்" என்பது இடைக்காலத்தில், 5 ஆம் நூற்றாண்டு முதல் 15 ஆம் நூற்றாண்டு வரையிலான காலம் ஆகும். ஐரோப்பாவில், மேற்கத்திய உரோமப் பேரரசின் வீழ்ச்சியால் மக்கள்தொகை குறைவு, எதிர்-நகரமயமாக்கல், எழுத்தறிவின்மை,  "இருண்ட காலங்களில்" (கிழக்கு நடுத்தரைக்கடல் ஐரோப்பா தவிர) ஏற்பட்டது. ஆனால், கிழக்கு ரோம சாம்ராஜ்யம் 1204 வரை செழித்தோங்கியது) வரையறுக்கப்பட்ட கற்றலைக் கண்டது. ஆனால் படிப்படியாக நிலக்கீழாண்மை, வல்லமைவாய்ந்த கத்தோலிக்க தேவாலய நிறுவனங்களின் கீழ் புத்துயிர் பெற்றது. கலையும் கட்டிடக்கலையும் கிறித்தவக் கருப்பொருள்களால் வகைப்படுத்தப்பட்டன, ஆனால், கிறித்துவத்திற்கான புனித நாட்டை மீண்டும் கைப்பற்றுவதற்கான சிலுவைப்போர்களின் பல முயற்சிகள் வெற்றிபெறவில்லை.
மேற்கோள்கள்
பகுப்பு:நாகரிகங்கள் பகுப்பு:வரலாற்றுக் காலப்பகுதிகள்
அசாபோரேன்
அசாபோரேன் (Azaborane) என்பது வழக்கமாக ஒரு போரான்-ஐதரைடு தொகுதியைக் குறிக்கும். இத்தொகுதியின் BH உச்சிகள் N அல்லது NR குழுக்களால் இடப்பெயர்ச்சி செய்யப்பட்டிருக்கும். ( R = H, கரிம பதிலியாகும்)
பல தொடர்புடைய போரேன்கள் போல இந்த தொகுதிகளும் பன்முகம் கொண்டவையாக உள்ளன. எனவே இவற்றையும் குளோசோ, நிடோ, அராக்னோ, இத்யாதி என வகைப்படுத்த இயலும். பன்முகக் கூடு எலக்ட்ரான் இணை கோட்பாட்டிற்கான வேடு விதிகளின் படி வரையறுப்பதென்றால் NR 4 எலக்ட்ரான் உச்சியையும் N 3 எலக்ட்ரான் உச்சியையும் கொண்டிருக்கும். மின்சுமை-நடுநிலை நிடோ-( NB10H13 ( அதாவது (NH)(BH)10), குளோசோ-NB11H12 ( அதாவது (NH)(BH)11) போன்றவை முதன்மையான எடுத்துக்காட்டுகளாகும்.
இமினோபோரேன்கள் (வாய்ப்பாடு = RN=NR'), போரசீன்கள் போன்ற எளிய சேர்மங்களும் அசோபோரேன்கள் என்றே குறிப்பிடப்படுகின்றன.
மேற்கோள்கள்
பகுப்பு:போரான் சேர்மங்கள் பகுப்பு:போரேன்கள்
கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை
கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (The Indian National Trust for Art and Cultural Heritage (INTACH)) என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட ஒரு இலாப நோக்கற்ற தொண்டு நிறுவனமாகும்.
2007 ஆம் ஆண்டில், ஐக்கிய நாடுகள் அவை கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளைக்கு ஐக்கிய நாடுகள் பொருளாதார மற்றும் சமூக சபையுடன் ஒரு சிறப்பு ஆலோசனை அந்தஸ்தை வழங்கியது.
வரலாறு
இந்தியாவில் பாரம்பரிய விழிப்புணர்வு மற்றும் பாதுகாப்பைத் தூண்டுவதற்கும் முன்னிலைப்படுத்துவதற்கும் ஒரு உறுப்பினர் அமைப்பை உருவாக்கும் நோக்கத்துடன் 1984 ஆம் ஆண்டில் புது தில்லியில் இந்த அமைப்பு நிறுவப்பட்டது.
1984 ஆம் ஆண்டு முதல், இந்தியாவின் இயற்கை மற்றும் கலாச்சார பாரம்பரியத்தின் பாதுகாப்பிற்கு இந்த அமைப்பு முன்னோடியாக இருந்து வருகிறது. இன்று நாட்டின் மிகப்பெரிய உறுப்பினர் அமைப்பாகவும் உள்ளது. இன்று இது 170 இந்திய நகரங்களிலிலும் பெல்ஜியம் மற்றும் ஐக்கிய இராச்சியத்திலும் அமைப்பைக் கொண்டுள்ளது.
இந்த அமைப்பு, ராஜீவ் காந்தி, பூபுல் செயகர், எல்.கே. ஜா, எம். ஜி. கே. மேனன், கபில வத்சன், ராஜீவ் சேத்தி, பி.கே.தாபர், மார்தாண்ட் சிங், பில்கீஸ் எல். இலத்தீப், மாதவ்ராவ் சிந்தியா, ஜே.பி.தாதாஞ்சி ஆகியோரை உறுப்பினர்களாகக் கொண்டு அறக்கட்டளையின் முதல் ஆளும் குழுவை அமைத்தன.
2007-ஆம் ஆண்டில், தெற்காசிய மற்றும் தென்கிழக்காசியப் பிராந்திய முன்முயற்சிகளில் ஒத்துழைக்க ஆத்திரேலியாவின் புகழ்பெற்ற பாரம்பரிய வலையமைப்பான ஆஸ்ஹெரிடேஜ் உடன் இந்த அமைப்பு புரிந்துணர்வு ஒப்பந்தத்தில் கையெழுத்திட்டது.
பணி
இந்த அமைப்பால் மேற்கொள்ளப்பட்ட பணிகளில் நினைவுச்சின்னங்களை மீட்டெடுப்பது மற்றும் அவற்றின் மேலாண்மை ஆகியவை அடங்கும்; பாரம்பரிய சொத்து பாதுகாப்புக்கான வக்காலத்து; பாரம்பரிய நடைகள் மற்றும் பேருந்துகள் மூலம் பொது விழிப்புணர்வு; பள்ளிகளில் பாரம்பரிய சங்ககங்களை நிறுவுதல், பள்ளிகள் மற்றும் கல்லூரிகளின் ஆசிரியர்களுக்கான விழிப்புணர்வு பட்டறை நடத்துதல், பல்வேறு பாதுகாப்பற்ற தளங்களுக்கு பாரம்பரிய நடைகள் செல்லுத்தல் போன்றவை.
செயற்பாடுகள்
இந்த அமைப்பு அழிவுக்கு எதிரான பல போராட்டங்களில் ஈடுபட்டுள்ளது ஐதராபாத்திலுள்ள எர்ரம் மன்சில், உசுமானியா மருத்துவமனை மற்றும் பெங்களூரில் உள்ள ஜனதா பசார் உள்ளிட்ட பாரம்பரிய கட்டமைப்புகளை இடிக்க முன்மொழியப்பட்டது.
மறுமலர்ச்சி
பல ஆண்டுகளாக, இந்தியத் தொல்லியல் ஆய்வகம் மற்றும் பிற அரசாங்க நிறுவனங்களின் பாதுகாப்புக்கு வெளியே வரும் நூற்றுக்கணக்கான நினைவுச்சின்னங்களின் மறுசீரமைப்பு மற்றும் பாதுகாப்பை இந்த அமைப்பு எடுத்துள்ளது, சில சமயங்களில் உள்ளூர் அதிகாரிகள் பாரம்பரிய கட்டமைப்புகளை பராமரித்தல் மற்றும் மீட்டெடுப்பதை நேரடியாக இந்த அமைப்புக்கு ஒப்படைக்கின்றனர்.
இந்தியாவின் ஒடிசாவின் ரகுராஜ்பூரை உருவாக்கிய பின்னர், அதன் மாஸ்டர் பட்டசித்ர கலைஞர்களுக்கும், கோட்டிபுவா நடனக் குழுக்களுக்கும் ஒரு பாரம்பரிய கிராமமாக புகழ்பெற்றது. இது இப்போது ஒரு பெரிய கிராமப்புற சுற்றுலாத் தலமாக மாறியுள்ளது. பின்னர் பத்மநாபூர் கிராமத்தை உருவாக்க அதே முறையைப் பயன்படுத்தியது. ஒடிசாவின் கஞ்சாம் மாவட்டம், நெசவாளர்களுக்கும் நாட்டுப்புற நடனக் கலைஞர்களுக்கும் புகழ் பெற்றது. இது மற்றொரு பாரம்பரிய இடமாக உள்ளது.
2007 ஆம் ஆண்டில், கோவா அரசாங்கம் மாநிலத்தில் அதிகாரப்பூர்வமாக பட்டியலிடப்பட்ட 51 பாரம்பரிய மற்றும் கலாச்சார நினைவுச்சின்னங்களை மீட்டெடுப்பது, பாதுகாத்தல் மற்றும் பராமரிப்பதற்காக இந்த அமைப்புடன் புரிந்துணர்வு ஒப்பந்தத்தில் கையெழுத்திட்டது.கோவாவில் 16-ஆம் நூற்றாண்டின் ரெய்ஸ் மாகோஸ் கோட்டையின் மறுசீரமைப்பு மற்றும் பாதுகாப்பு இதில் அடங்கும். பின்னர் 2008 ஆம் ஆண்டில், தில்லியில் 92 நினைவுச்சின்னங்களைப் பாதுகாப்பதற்காகவும் 2010 பொதுநலவாய விளையாட்டுகளை தயாரிப்பதற்காகவும் தில்லி அரசாங்கத்துடன் புரிந்துணர்வு ஒப்பந்தத்தில் கையெழுத்திட்டது.
வெளி இணைப்புகள்
பகுப்பு:இந்திய அமைப்புகள்
அய்ஜாஸ் அகமது
thumb|310x310px| அகமது 2013 இல் விரிவுரை ஆற்றுகிறார் அய்ஜாஸ் அகமது (Aijaz Ahmad, 1941 - 9 மார்ச் 2022) என்பவர் இந்தியாவில் பிறந்த மார்க்சிய மெய்யியலாளர், இலக்கியக் கோட்பாட்டாளர், அரசியல் விமர்சகர் ஆவார். இவர் கலிபோர்னியா பல்கலைக்கழகத்தில், இர்வின் மனுடவியல் பள்ளியின் ஒப்பீட்டு இலக்கியத் துறையின் பேராசிரியராக இருந்தார்.
தொழில்
இந்தியாவின் புது தில்லியில் உள்ள நேரு நினைவு அருங்காட்சியகம் மற்றும் நூலகத்தின் சமகால வரலாற்று ஆய்வு மையத்தின் மதிப்புறு பேராசிரியராகவும், புது தில்லி ஜவகர்லால் நேரு பல்கலைக்கழகத்தின் அரசியல் ஆய்வு மையத்தின் வருகைதரு பேராசிரியராகவும், கனடாவின்,டொராண்டோவில் உள்ள யார்க் பல்கலைக்கழகத்தில் அரசியல் அறிவியல் வருகைதரு பேராசிரியராகவும் இருந்தார். இவர் பிரண்ட்லைனில் தலையங்க ஆலோசகராகவும் நியூஸ்க்ளிக் என்ற செய்தி இணையதளத்தில் மூத்த செய்தி ஆய்வாளராகவும் பணியாற்றினார்.
பணிகள்
மார்க்சிய மெய்யியலில் நின்று உலக நிகழ்வுகளை, உரிமைப் போராட்டங்களை, இடதுசாரி இயக்கங்களின் சாதக பாதக அம்சங்களை அலசி ஆராய்வதில் அய்ஜாஸ் அகமதுவின் காலத்தில் தன்னிகரற்ற சிந்தனையாளராக செயல்பட்டார். பொதுவுடமை அமைப்புகளின் செயல்பாடுகளை திறணாய்வு செய்யும் அதே வேளையில், மார்க்சியத்தின் இயங்கியல் அடிப்படையில் செல்ல வேண்டிய பாதைகளுக்கான ஒளியை சிறந்த முறையில் பாய்ச்சுவார்.
தனிப்பட்ட வாழ்க்கை மற்றும் மறைவு
அகமது தனது 81வது வயதில் 2022 மார்ச் 9 அன்று கலிபோர்னியாவின் இர்வின் நகரில் காலமானார். மூப்பு தொடர்பான நோய்களால் மருத்துவமனையில் அனுமதிக்கப்பட்ட இவர், இறப்பதற்கு சில நாட்களுக்கு முன்புதான் வீடு திரும்பினார்.
குறிப்புகள்
பகுப்பு:உருது எழுத்தாளர்கள் பகுப்பு:பாக்கித்தானியப் பொதுவுடமைவாதிகள் பகுப்பு:இந்தியப் பொதுவுடமைவாதிகள் பகுப்பு:2022 இறப்புகள் பகுப்பு:1941 பிறப்புகள்
மனோ தங்கராஜ்
ஆரம்ப கால வாழ்க்கை
மனோ தங்கராஜ் கன்னியாகுமரி மாவட்டத்தைச் சேர்ந்த கருங்கல் நகரைச் சேர்ந்தவர். இவர் 1996 முதல் 2006 வரை மாவட்ட பஞ்சாயத்துத் தலைவராக இருந்துள்ளார். இவர் தனது கல்லூரி நாட்களிலிருந்தே அரசியலில் மிகவும் ஈடுபாடு கொண்டிருந்தார். மார்த்தாண்டம் கிறித்தவ கல்லூரியின் மாணவர் சங்கத் தலைவராக இருந்துள்ளார். இவர் 1988ஆம் ஆண்டில் கூடங்குளம் அணுமின் நிலையத்திற்கு பேச்சிப்பாறை நீர்த்தேக்கத்திலிருந்து தண்ணீர் எடுப்பதை எதிர்த்து போராட்டங்களை நடத்தியுள்ளார்.
அரசியல் வாழ்வு
இவர் 2016 இல் பத்மனாபபுரம் சட்டமன்ற தொகுதியிலிருந்து] சட்டமன்ற உறுப்பினராக தேர்ந்தெடுக்கபட்டார். 2021 தமிழ்நாடு சட்டமன்றத் தேர்தலில் அதே தொகுதியில் இருந்து திராவிட முன்னேற்றக் கழக சட்டமன்ற உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராக மீண்டும் தேர்ந்தெடுக்கபட்டார்.2021 மே 7 அன்று தமிழக தகவல் தொழில்நுட்பத் துறை அமைச்சசராக பதவியேற்றார்.இதையடுத்து 2023 மே 11 அன்று இலாகா மாற்றம் செய்யப்பட்டு பால்வளத்துறை அமைச்சராக பதவியேற்றார்.ref>[https://www.bbc.com/tamil/india-57010551 தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6]
வெளி இணைப்புகள்
பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:கன்னியாகுமரி மாவட்ட நபர்கள் பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டு அமைச்சர்கள்
கே. எஸ். ஜி. வெங்கடேஷ்
கேஎஸ்ஜி வெங்கடேஷ் என்பவர் (பிறப்பு டிசம்பர் 23, 1954) இந்திய திரைப்பட நடிகர் மற்றும் தயாரிப்பாளராவார். இவர் இயக்குனர் கே. எஸ். கோபாலகிருஷ்ணன் அவர்களின் மகன்.
எண்ணற்ற தொலைக்காட்சி தொடர்களில் நடித்துள்ளார்.
ஆதாரங்கள்
பகுப்பு:வாழும் நபர்கள் பகுப்பு:1954 பிறப்புகள்
பருத்திப்பள்ளி மூன்று மாதத்து மாரியம்மன் கோயில்
பருத்திப்பள்ளி மூன்று மாதத்து மாரியம்மன் கோயில் தமிழ்நாட்டில் நாமக்கல் மாவட்டம், பருத்திப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மூன்று மாதத்து மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பொங்கல் முக்கிய திருவிழாவாக நடைபெறுகிறது.
விமலேசு பசுவான்
விமலேசு பசுவான் (Vimlesh Paswan) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் உத்தரப்பிரதேசத்தின் பான்ஸ்கான் தொகுதியில் பாரதிய ஜனதா கட்சியின் வேட்பாளராகப் போட்டியிட்டு உறுப்பினரானவர்.
அரசியல் வாழ்க்கை
பசுவான் உத்தரப்பிரதேசத்தின் 17வது சட்டமன்ற உறுப்பினராக இருந்துள்ளார். 2017 முதல், இவர் பான்ஸ்கான் தொகுதியைப் பிரதிநிதித்துவப்படுத்துகிறார். இவர் பகுஜன் சமாஜ் கட்சி வேட்பாளர் தர்மேந்திர குமாரை 22,873 வாக்குகள் வித்தியாசத்தில் தோற்கடித்தார். மீண்டும் 2022-ல் நடைபெற்ற உத்தரப்பிரதேச சட்டமன்றத் தேர்தலில் விமேலேசு பசுவான் இதே தொகுதியில் போட்டியிட்டு சமாஜ்வாதி கட்சி வேட்பாள சஞ்சய் குமாரைவிட 32309 வாக்குகள் கூடுதலாகப் பெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.
மேற்கோள்கள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:உத்தரப் பிரதேச சட்டமன்ற உறுப்பினர்கள்
குடும்பம் (1954 திரைப்படம்)
குடும்பம் 1954 ஆம் ஆண்டு வெளியான ஒரு இந்திய தமிழ்த் திரைப்படமாகும். ஜம்பன்னா இயக்கத்தில் உருவான இத் திரைப்படத்தில் ஸ்ரீராம், கே. ஏ. தங்கவேலு, டி. கே. ராமச்சந்திரன், டி. எஸ். துரைராஜ், ஜி. வரலட்சுமி, சாவித்திரி, சி. கே. சரஸ்வதி மற்றும் பலர் நடித்திருந்தனர். எம். எஸ். சுப்பிரமணியம், ஏ. எல். நாராயணன் ஆகியோர் கதை வசனம் எழுதினர்.
வெளி இணைப்புகள்
பகுப்பு:1954 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:சாவித்திரி நடித்த திரைப்படங்கள்
கனிஷ்கா சிங்
கனிஷ்கா சிங் (Kanishka Singh)(பிறப்பு 1978) என்பவர் இந்திய அரசியல்வாதியும் இந்திய தேசிய காங்கிரசு நாடாளுமன்ற உறுப்பினரும், தலைவருமான இராகுல் காந்தியின் அரசியல் உதவியாளர் ஆவார்.
ஆரம்ப கால வாழ்க்கை
சிங் முன்னாள் இந்திய வெளியுறவு அதிகாரி, முன்னாள் வெளியுறவு செயலாளர் மற்றும் ராஜஸ்தானின் முன்னாள் ஆளுநர் எஸ். கே. சிங் மற்றும் மஞ்சு ஆகியோரின் மகனாவார். இவர் தில்லி தூய சுதிவன் கல்லூரியில் படித்த கணினி பொறியாளர் ஆவார். இவர் பென்சில்வேனியா பல்கலைக்கழகத்தின் வார்ட்டன் பள்ளியில் வணிகமேலான்மையில் முதுநிலைப் பட்டம் பெற்றுள்ளார். இவரது மூத்த சகோதரர் ஷஷாங்க் சிங், ஆர்வர்டு பல்கலைக்கழகத்தில் வணிகமேலான்மையில் முதுநிலை படிப்பினை முடித்து மும்பையில் பணிபுரிகிறார்.
அரசியல்
தில்லி முதல்வர் சீலா தீக்சித்தின் தேர்தல் பிரச்சாரத்தின் பின்னணியிலிருந்த அணியின் பகுதியாக 2003-ல் அரசியலில் சிங் நுழைந்தார்.
அவுட்லுக் பத்திரிகைக்குப் எழுதிய ஒரு கட்டுரைக்கு பிறகு, இவரது வாழ்க்கையில் ஒரு திருப்புமுனை ஏற்பட்டது. 2004ஆம் ஆண்டு அமேதி தொகுதியில் ராகுல் காந்தி வெற்றி பெற்றதிலிருந்து ராகுல் காந்திக்குத் தொடர்ந்து துணையாக இருந்து வருகிறார். இவரது பங்களிப்புகளில், அமேதியிலிருந்து மேல்முறையீடுகள் மற்றும் குறைகளை விரைவாக நிறைவேற்றி செயலாக்குவதற்கான தனிப்பயனாக்கப்பட்ட கோரிக்கை மேலாண்மை அமைப்பு மென்பொருளை உருவாக்கினார். சோனியா காந்தியின் தேர்தலுக்காக, சரைனி சட்டமன்றத் தொகுதியில் வீடு வீடாகச் சென்று பிரச்சாரம் செய்தார். ராகுல் காந்தியுடன் இவரது முக்கியப் பங்கின் காரணமாக, கனிஷ்கா சிங்கும் 2012ஆம் ஆண்டில் மிகவும் சக்திவாய்ந்த இந்தியர்களின் பட்டியலில் 31வது இடத்தைப் பிடித்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1978 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தில்லி நபர்கள்
அனுமந்தபுரம் லெட்சுமிநாராயணபெருமாள் கோயில்
அனுமந்தபுரம் லெட்சுமிநாராயணபெருமாள் கோயில் தமிழ்நாட்டில் நாகபட்டினம் மாவட்டம், அனுமந்தபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெஷ்மிநாராயணபெருமாள், பூதேவி, ஸ்ரீதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நுசாத் பர்வீன்
நுசாத் மசி பர்வீன் (Nuzhat Parween பிறப்பு 5 செப்டம்பர் 1996) ஓர் இந்திய சர்வதேச துடுப்பாட்ட வீரர் ஆவார். இவர் மத்தியப் பிரதேசத்தின் 16 வயதுக்குட்பட்ட கால்பந்து அணியின் முன்னாள் கால்பந்துத் தலைவர் ஆவார். இவர் 2011 இல் சிங்க்ராலியின் மாவட்ட துடுப்பாட்ட அணியில் சேர்ந்தார். மேற்கிந்திய தீவுகளுக்கு எதிரான இருபதுக்கு 20 சர்வதேச தொடரில், 2016 நவம்பரில் இந்திய தேசிய அணிக்காக அறிமுகமானார். பர்வீன் ஒரு இலக்குக் கவனிப்பாளர் ஆவார்.
ஆரம்ப கால வாழ்க்கை
நுசாத், மாசி ஆலம் மற்றும் நசிமா பேகம் ஆகியோரின் மகள் ஆவார். இவருடன் பிரந்தோர் நான்கு பேர். மூத்த சகோதரர் அமீர் சோஹைல், மூத்த சகோதரி நேமத் பர்வீன், தங்கை ஆசியா பர்வீன் மற்றும் தம்பி அயன் அஷ்ரப் சோஹைல்.
சிங்க்ராலியில் பிறந்த இவர், மத்திய பிரதேசம் மற்றும் மத்திய மண்டலத்திற்காக தனது உள்ளூர் துடுப்பாட்டப் விளையாடுவார். இவர் இப்போது மேற்கு ரயில்வேக்காக அணிக்காக விளையாடுகிறார்.
துடுப்பாட்ட வாழ்க்கை
நுசாத் ஒரு கால்பந்து வீரராக இருந்தார், மேலும் 16 வயதிற்குட்பட்ட கால்பந்து அணிக்கு மத்திய பிரதேசத்தின் தலைவராக இருந்தார்.
5 ஆண்டுகளுக்குள் தேசிய அணியில் இடம் பிடித்த முதல் இந்திய வீரர் நுசாத் ஆவார்.
வெளி இணைப்புகள்
பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:1996 பிறப்புகள்
ஆசிய வரலாறு
வலது|thumb|316x316px|4ஆம் நூற்றாண்டைச் சேர்ந்த சீனப்பட்டு. ஆசியாவின் பல்வேறு நாடுகளையும் (இந்தியா, சீனா, மத்திய கிழக்கு ஆசிய நாடுகள்) பட்டு வர்த்தகத்தால் இணைத்த [[பட்டுப் பாதை ஆசிய வரலாற்றின் இணைப்புப் பாலமாகும்.]] ஆசியாவின் வரலாறு, தெற்காசியா, கிழக்காசியா மற்றும் நடு ஆசியா உள்ளிட்ட பல்வேறு பகுதிகளின் வராலாற்றுத் தொகுப்பாகும். இவ்வரலாறு பல்வேறு ஆறு, கடல் சார்ந்த நாகரிகங்களின் பிறப்பிடமாகவும் விளங்குகிறது. ஆசியப் பள்ளத்தாக்குகள், ஆற்றுப்படுகைகள் உலகின் முக்கிய நாகரிகங்களான சிந்து சமவெளி, அரப்பா, மெசொப்பொத்தேமியா, சீன மற்றும் எகிப்து நாகரிகங்களை வளர்த்தெடுத்த நாகரிகத்தொட்டில்களாகும். வளமான நிலங்கள், தட்ப வெப்ப நிலைகள் போன்றவை முக்கியப் பயிர்களை வளர்த்தெடுக்கக் காரணமாய் அமைந்தன. மக்கள் வாழத்தகுந்த நிலப்பரப்பாதலால் கிராமம், நகரம் உள்ளிட்ட சமூகங்களாக அந்நாகரிகங்கள் அமைந்திருந்தன. இச்சமூகங்கள் கணிதம், அறிவியல், கலை மற்றும் பண்பாட்டு வளர்ச்சி பெற்றிருந்தன. சமூகங்கள் சிற்றரசுகளாகவும், பேரரசுகளாகவும் ஆட்சி செய்தன.
பட்டு வர்த்தகம் சார்ந்த பண்டைய வணிகம் ஆசிய நாடுகளுக்கிடையே ஒரு இணைப்புக்காரணியாக விளங்கியது. பட்டு வர்த்தகத்தோடல்லாமல் ஏனைய கலை, பண்பாடு மற்றும் பிற வணிக பண்டமாற்றிலும் ஆசிய நாடுகள் இணக்கமாயிருந்தன. இவற்றின் வரலாறு மற்றும் ஆட்சிப் பரவல் காலக்கோட்டில் பல்வேறு ஆசிய நாடுகள் மலரக் காரணமாயிருந்தன.
போரேன் கார்பனைல்
போரேன் கார்பனைல் (Borane carbonyl) என்பது H3BCO. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்நிறமற்ற வாயுவானது போரேன் மற்றும் கார்பனோராக்சைடு ஆகியவற்றின் கூட்டு விளைபொருளாகும். போரேன்-ஈதர் அணைவுச் சேர்மங்களுடன் கார்பனோராக்சைடு சேர்த்து வினைபுரியச் செய்வதால் இச்சேர்மம் உருவாகிறது. கருத்தியல் மற்றும் வழிகாட்டி என்ற நிலையில்தான் இச்சேர்மம் இச்சேர்மம் ஆராயப்பட்டு வருகின்றது. நீரிய காரத்துடன் போரேன் கார்பனைல் வினைபுரிந்து போரான்கார்பனேட்டு, H3BCO22− உருவாகிறது. கட்டமைப்பில் B-C, 1.529, C-O, 1.140; 1.194 Å. என்ற பிணைப்பு இடைவெளிகள் உள்ளன. H-B-H பிணைப்புக் கோணம் 113.7° ஆகும். CO பிணைப்பின் அதிர்வுப்பட்டை 2165 செ.மீ−1, 22 செ.மீ−1 என்று கணக்கிடப்பட்டுள்ளது தனி கார்பனோராக்சைடைக் காட்டிலும் இது அதிகமாகும்.
மேற்கோள்கள்
பகுப்பு:போரேன்கள்
போல்டன் படுகொலை
போல்டன் படுகொலை (Bolton massacre) சில நேரங்களில் போல்டனின் புயல் எனவும் பதிவு செய்யப்பட்டுள்ளது. இது இங்கிலாந்து உள்நாட்டுப் போரில் 1644 மே 16 அன்று நிகழ்ந்தது. இங்கிலாந்துப் நாடாளுமன்ற ஆதரவாளர்கள் வசிக்கும் நகரமானது இளவரசர் உரூபர்ட்டின் கீழ் முடியாட்சியின் கொள்கையை ஆதரிக்கும் படைகளால் தாக்கப்பட்டு கைப்பற்றப்பட்டது. போல்டனின் பாதுகாவலர்கள் மற்றும் குடிமக்கள் 1,600 பேர் சண்டையின்போதும் அதற்குப் பின்னரும் படுகொலை செய்யப்பட்டதாகக் கூறப்பட்டது. "போல்டனில் நடந்த படுகொலை" நாடாளுமன்ற பிரச்சாரத்தின் பிரதானமாக மாறியது.
பின்னணி
இலங்காசயரில், உள்நாட்டுப் போர் தொடங்குவதற்கு முன்பு, பொதுவாக நாடாளுமன்றத்தை ஆதரிக்கும் நகரங்களுக்கிடையில் சமூக மற்றும் பொருளாதார பதற்றம் நிலவியது. குறிப்பாக கிராமப்புறங்களை கட்டுப்படுத்தி, பெரும்பாலும் முடியாட்சியின் கொள்கையை ஆதரிக்கும் நில உரிமையாளர் மற்றும் பிரபுத்துவத்திற்கிடையே இந்த பதற்றம் நிலவியது. கருத்து வேறுபாடற்ற இயக்கங்களுக்கு ஆதரவளிக்கும் சில நகரங்களுடன் ஒரு மத பிளவு ஏற்பட்டது. போல்டன் "வடக்கின் ஜெனீவா" என்று அழைக்கப்பட்டது. இது சுவிட்சர்லாந்தில் உள்ள நகரத்தைக் குறிக்கிறது, இது கால்வினிசத்தின் மையமாக இருந்தது.
இலங்காசயரின் முடியாட்சியின் கொள்கையை ஆதரிக்கும் முக்கிய நபர்தெர்பியின் 7 வது ஏர்ல் ஜேம்சு இசுடான்லி என்பராவார். 1642 இல் உள்நாட்டுப் போரின் தொடக்கத்தில் மாவட்டத்தைப் பாதுகாப்பதற்கான நடவடிக்கைகளை எடுப்பதில் அவர் வேகம் குறைந்து இருந்தார். அடுத்த ஆண்டு பின்னடைவுகளுக்குப் பிறகு, போல்டனைக் கைப்பற்ற இரண்டு தோல்வியுற்ற முயற்சிகள் உட்பட, அவர் தற்காலிகமாக இலங்காசயரில் நடந்த போட்டியைக் கைவிட்டு, இவர் இருந்த மற்ற பகுதிகளான மாண் தீவுகளைப் பாதுகாக்க முக்கிய நடவடிக்கையைக் கொண்டிருந்தார். இலங்காசயரின் நாடாளுமன்ற கட்டுப்பாட்டுக்கு ஒரே அச்சுறுத்தல் செசையரில் இருந்து வந்தது. அங்கு ஜான் பைரனின் கீழ் ஒரு முடியாட்சி ஆதரவு இராணுவம், 1 வது பரோன் பைரன் 1643 இன் பிற்பகுதியில் உருவாக்கப்பட்டது. 1644 ஜனவரி 26 இல், சர் வில்லியம் பிரெட்டன் மற்றும் சர் தாமஸ் ஃபேர்பாக்சு, நாடாளுமன்ற உறுப்பினர்களை இப்பகுதியின் கட்டுப்பாட்டில் வைத்திருக்கிறார்.
ஃபேர்பாக்சின் இராணுவமும், கர்னல் அலெக்சாண்டர் ரிக்பியின் கீழ் சில இலங்காஷயர் நாடாளுமன்ற உறுப்பினர்களும் தெர்பியின் ஏரலின் இலத்தோம் அரண்மனையை முற்றுகையிடத் தொடங்கினர். இந்த முற்றுகை அவரது மனைவி, தெர்பி கவுண்டசால் பாதுகாக்கப்பட்டது. இருப்பினும், ஃபேர்பாக்சு மார்ச் மாத இறுதியில் பென்னின்களைக் கடந்து தனது தந்தை லார்ட் ஃபேர்பாக்சுடன் யார்க்சயரில் மீண்டும் சேர்ந்தார்.
பிரச்சாரம்
1644 ஆம் ஆண்டின் முற்பகுதியில் நிலைமையை மீட்டெடுப்பதற்காக ராஜாவின் மருமகனும், முன்னணி களத் தளபதியுமான இளவரசர் ரூபர்ட்டை வடமேற்குக்கு அனுப்ப ராயலிஸ்டுகள் திட்டமிட்டிருந்தனர். உரூபர்ட் சுரூசுபரியில் தலைமையகத்தை அமைத்தார், அங்கிருந்து அவர் நெவார்க்கின் நிவாரணத்திற்கு ஒரு சக்தியை வழிநடத்தினார். ஃபேர்பாக்சு மற்றும் ஒரு இசுக்கொட்லாந்து உடன்படிக்கை இராணுவம் ஏப்ரல் 22 அன்று இயார்க் முற்றுகையைத் தொடங்கியபோது வடமேற்கை மீண்டும் பெறுவது இன்னும் முக்கியமானது. உரூபர்ட்டுக்கு உடனடியாக இயார்க்கை விடுவிப்பதற்கான வலிமை இல்லாததால், அரசனின் போர்க்கால தலைநகரான ஆக்சுபோர்டில் நடந்த ஒரு போர் சபையில், முடியாட்சியின் செல்வத்தை மீட்டெடுக்க முதலில் இலங்காசயருக்குச் செல்வதாகவும், புதியவர்களைச் சேகரிக்க தெர்பியின் செல்வாக்கின் ஏரலைப் பயன்படுத்துவதாகவும் ஒப்புக் கொள்ளப்பட்டது. அயர்லாந்தில் முடியாட்சி ஆதரவுப் படைகளுடன் தொடர்பு கொள்ள அனுமதிக்க லிவர்பூல் துறைமுகத்தைப் பாதுகாக்கவும் ஏற்பாடு செய்யப்பட்டது.
குறிப்புகள்
பகுப்பு:இங்கிலாந்தின் வரலாறு
பட்டை ஒன்று பாதை ஒன்று
சீனக் குடியரசின் தலைவர் சீ சின்பிங் செப்டம்பர் 2013 இல் பட்டுச் சாலை பொருளாதாரப் பட்டையையும், அக்டோபர் 2013 இல் பட்டு கடற்பெருவழியையும் அறிவித்தார்.
உள்கட்டமைப்பு வலையமைவு
இந்த முன்னெடுப்பின் முதன்மையான உள்ளடக்கப் பரப்பாக ஆசியாவும், ஐரோப்பாவும் இருந்தபோதும், கிழக்கு ஆப்பிரிக்காவும், ஓசியானியாவும் கூட சேர்க்கப்பட்டுள்ளன.
செப்டெம்பர், அக்டோபர் 2013 இல் ஜி ஜிங்பின் மத்திய, தென்கிழக்கு ஆசியப் பகுதிகளில் சுற்றுப்பயணம் செய்தபோது இப்பாதையையும், பட்டையையும் நாடுகள் சேர்ந்து கட்டமைக்கவேண்டியதன் தேவையை முன்வைத்தார்.
பட்டுச் சாலை பொருளாதாரப் பட்டை
மத்திய ஆசியா, மேற்காசியா, மத்தியகிழக்கு ஐரோப்பாவில் அமைந்த பழைய பட்டுச் சாலையில் உள்ள நாடுகளே இப்பட்டையில் இடம்பெற்றுள்ளன. உள்கட்டமைப்பை மேம்படுத்துதல், பண்பாட்டுப் பரிமாற்றங்களை அதிகரித்தல், வணிகத்தை விரிவாக்குதல் ஆகியவற்றின் வழியே இப்பகுதியை ஒரு ஒருங்கிணைந்த பொருளாதார மண்டலமாக மாற்றுவதை இத்திட்டம் முன்வைக்கிறது. தொன்மையான பட்டுச் சாலையில் அமைந்த இப்பகுதியைத் தவிர தெற்கு, தென்கிழக்காசியாவும் இப்பட்டையின் விரிவாக்கமாக உள்ளடக்கப்பட்டுள்ளன என்று கூறப்படுகிறது. இப்பட்டை மற்றும் பாதையில் அமைந்துள்ள நாடுகள் பலவும் சீனா தலைமையிலான ஆசிய உள்கட்டமைப்பு முதலீட்டு வங்கியின் உறுப்பு நாடுகளாகும்.
கடல்வழி பட்டுச் சாலை
21 ஆம் நூற்றாண்டு கடல்வழி பட்டுப் பெரும்பாதை என்பது நிலவழிப் பட்டுச் சாலை திட்டத்தோடு தொடர்புடைய மற்றொரு முன்னெடுப்பாகும். தொடர்ச்சியுற அமைந்த நீர்நிலைகளான தென்சீனக்கடல், தென் பசிபிக் பெருங்கடல், அகன்ற இந்தியப் பெருங்கடல் பகுதி வழியே தென்கிழக்காசியா, ஓசியானியா, வட ஆப்பிரிக்காவில் முதலீடு செய்வதும், கூட்டுச் செயல்பாட்டை ஊக்குவிப்பதும் இத்திட்டத்தின் நோக்கங்களாகும்.
கடல்வழி பட்டுச் சாலையை இந்தோனேசிய நாடாளுமன்றத்தில் அக்டோபர் 2013 இல் ஆற்றிய உரையின்போது சீ சின்பிங் முதலில் முன்வைத்தார்.
தொடர்புடைய பிற வலையமைவுகள்
சீன பாகிஸ்தான் பொருளாதாரப் பாட்டையும், வங்காளதேசம் - சீனா - இந்தியா - மியான்மர் பொருளாதாரப் பாட்டையும் அதிகாரப்பூர்வமாக பாதையும் பட்டையும் திட்டத்தோடு "நெருக்கமான தொடர்புடையவையாக" வகைப்படுத்தப்பட்டுள்ளன. இருந்தாலும் ஊடக தகவல்கள்படி இப்பாட்டைகள் நெருக்கமான தொடர்புடையவை என்பதைவிட "பாதையொன்று, பட்டையொன்று" திட்டத்தில் உள்ளடங்கிய பகுதிகளாகவே கருதப்படுகின்றன.
ஆசிய உள்கட்டமைப்பு முதலீட்டு வங்கி
சீனாவும், இன்னும் 56 நாடுகளும் இணைந்து இச்செயல்நெறியோடு தொடர்புடைய திட்டங்களுக்கு கடன்வழங்குவதற்காகவே ஆசிய உள்கட்டமைப்பு முதலீட்டு வங்கி என்ற வளர்ச்சி வங்கியினை 2014 இல் ஏற்படுத்தியுள்ளன.
29 ஜூன் 2015 அன்று இவ்வங்கியின் சட்டமுறைக் கட்டமைப்பு பெய்ஜிங்கில் கையெழுத்தானது. இந்த பலதரப்பு வங்கியின் ஏற்பளிக்கப்பட்ட முதலீட்டுத் தொகையான $100 பில்லியனில் 75% ஆசிய நாடுகளிலிருந்தே வரும். 26% வாக்களிப்பு உரிமையுடன் சீனாவே இவ்வங்கியின் தனிப்பெரும் பங்குதாரராக உள்ளது. இவ்வாண்டின் இறுதியில் இவ்வங்கி செயல்பாட்டினைத் தொடங்கும்.
பட்டுச் சாலை நிதி
இத்திட்டத்திற்காக உருவாக்கப்பட்ட வங்கிகள் தவிர்த்து $40 பில்லியன் வளர்ச்சி நிதி ஒன்றினையும் உருவாக்குகிற திட்டத்தை சீ சின்பிங் நவம்பர் 2014 இல் அறிவித்தார். இந்நிதியானது செயல்திட்டங்களுக்கு கடன்வழங்குவது என்றில்லாமல் தொழில்வணிகத்தில் முதலீடு செய்வதற்குப் பயன்படுத்தப்படும். சீனா பாகிஸ்தான் பொருளாதாரப் பாட்டை முதலீடுகளில் உள்ளடங்காத, பாகிஸ்தானிலுள்ள கரோத் நீர்மின் நிலையத் திட்டம் பட்டுச்சாலை நிதியின் முதலாவது முதலீட்டுத் திட்டமாகும்.
வெளி இணைப்புகள்
பகுப்பு: பொருளாதாரக் கொள்கை பகுப்பு:ஆசிய மாதக் கட்டுரைகள் நவம்பர் 2015 பகுப்பு:சீனப் பொருளாதாரம்
அலாய் தர்வாசா
அலாய் தர்வாசா (Ala'i Darwaza) என்பது இந்தியாவின் தில்லியிலுள்ள, மெக்ராலியின், குதுப் மினார் வளாகத்தில் உள்ள குவ்வத்-உல்-இஸ்லாம் மசூதியின் தெற்கு நுழைவாயில் (அலாவுதீன் கில்சி நுழைவாயில்) ஆகும். 1311 ஆம் ஆண்டில் சுல்தான் அலாவுதீன் கில்சியால் இது கட்டப்பட்டது. இது சிவப்பு மணற்கற்களால் ஆனது. இது சதுர குவிமாடம் கொண்ட நுழைவாயிலாகும். இதில் வளைந்த நுழைவாயில்கள் மற்றும் ஒரு அறையும் உள்ளது.
கட்டுமான மற்றும் அலங்காரத்தின் இஸ்லாமிய முறைகளைப் பயன்படுத்தி கட்டப்பட்ட முதல் இந்திய நினைவுச்சின்னமாக இது இந்தோ-இஸ்லாமிய கட்டிடக்கலையில் ஒரு சிறப்பு முக்கியத்துவத்தைக் கொண்டுள்ளது மற்றும் இது உலக பாரம்பரிய தளமாகும்.
பின்னணி
1311 ஆம் ஆண்டில் கில்ஜி வம்சத்தைச் சேர்ந்த சுல்தான் அலாவுதீன் கில்ஜி என்பவரால் அலாய் தர்வாசா கட்டப்பட்டது. குவ்வத்-உல்-இஸ்லாம் மசூதியை நான்கு பக்கங்களிலும் விரிவுபடுத்துவதற்கான அவரது திட்டத்தின் ஒரு பகுதியாக இது இருந்தது. அவர் நான்கு வாயில்களைக் கட்டத் திட்டமிட்டிருந்தாலும், 1316 இல் அவர் இறந்ததால் அலாய் தர்வாஸாவை மட்டுமே முடிக்க முடிந்தது. இது மசூதியின் தெற்கு நுழைவாயிலாக செயல்படுகிறது. இது குதுப் வளாகத்தின் தெற்கு பகுதியில் அமைந்துள்ளது.
1993 ஆம் ஆண்டில், தர்வாசா மற்றும் வளாகத்தின் பிற நினைவுச்சின்னங்கள் உலக பாரம்பரிய தளமாக நிறுவப்பட்டன.
கட்டிடக்கலை
அலாய் தர்வாசா ஒரு மண்டபத்தால் ஆனது. அதன் உட்புற பகுதி 34.5 அடி (10.5 மீ) மற்றும் வெளிப்புற பகுதி 56.5 அடி (17.2 மீ) அளவில் உள்ளது. இது 60 அடி (18 மீ) உயரம் மற்றும் சுவர்கள் 11 அடி (3.4 மீ) தடிமனாக இருக்கும்.
இந்த நுழைவாயில் 1311 முதல், புதிய தொழில்நுட்பத்திற்கு ஒரு எச்சரிக்கையான அணுகுமுறையைக் காட்டுகிறது. மிகவும் அடர்த்தியான சுவர்கள் மற்றும் ஆழமற்ற குவிமாடம், ஒரு குறிப்பிட்ட தூரம் அல்லது உயரத்திலிருந்து மட்டுமே தெரியும். பெர்சியா மற்றும் மத்திய ஆசியாவில் பயன்படுத்தப்படும் பாலிக்ரோம் ஓடுகளுக்கு மாற்றாக, சிவப்பு மணற்கல் மற்றும் வெள்ளை பளிங்கு ஆகியவற்றைக் கொண்ட கொத்து வண்ணங்களின் மாறுபட்ட வண்ணங்கள், இந்தோ-இஸ்லாமிய கட்டிடக்கலையின் பொதுவான அம்சமாக மாறியதை அறிமுகப்படுத்துகின்றன. கூர்மையான வளைவுகள் அவற்றின் அடிபக்கத்தில் சற்றே ஒன்றிணைந்து, லேசான குதிரை இலாட வளைவு விளைவைக் கொடுக்கிறது. அவற்றின் உள் விளிம்புகள் மடக்கப்படுவதில்லை. ஆனால் வழக்கமான "ஸ்பியர்ஹெட்" திட்டங்களுடன் வரிசையாக இருக்கும், இது தாமரை மொட்டுகளைக் குறிகிறது. ஜாலி, கல் ஓபன்வொர்க் திரைகள் இங்கே அறிமுகப்படுத்தப்பட்டுள்ளன. அவை ஏற்கனவே கோவில்களில் நீண்ட காலமாக பயன்படுத்தப்பட்டு வந்துள்ளன.
குவிமாடத்தின் உயரம் 47 அடிகள் ஆகும் ( 14 மீட்டர்). உண்மையான குவிமாடம் அமைப்பதற்கான முந்தைய முயற்சிகள் வெற்றிபெறாததால், இது இந்தியாவில் கட்டப்பட்ட முதல் உண்மையான குவிமாடமாகும்.
முழு தர்வாசாவும் சிவப்பு மணற்கற்களால் ஆனது. வெளிப்புற சுவர்களில் வெள்ளை நிற பளிங்குகள் பதிக்கப்பட்டுள்ளன. தர்வாசாவின் சுவர்களில் விரிவான அரபு கையெழுத்து உள்ளது. வளைவுகள் குதிரை இலாட வடிவிலானவை. இந்தியாவில் முதன்முறையாக இத்தகைய வளைவுகள் பயன்படுத்தப்பட்டன. முகப்பில் துருக்கிக்கு முந்தைய செதுக்கல்கள் மற்றும் வடிவங்கள் உள்ளன. ஜன்னல்களில் பளிங்கு இலாட்டுகள் உள்ளன. மேற்பரப்பு அலங்காரமானது ஒன்றோடொன்று இணைக்கப்பட்ட மலர் வடிவங்களைக் கொண்டுள்ளது. மூன்று நுழைவு வாசல்களில் ஒரு சமச்சீருடன் மீண்டும் மீண்டும் செய்யப்பட்டுள்ளது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:இசுலாமியக் கட்டிடக்கலை பகுப்பு:தில்லியில் உள்ள கட்டிடங்கள்
இருலாரோயில் பெராக்சைடு
இருலாரோயில் பெராக்சைடு (Dilauroyl peroxide) C11H23CO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற திண்மமாக காணப்படும் இது பெரும்பாலும் நீரில் நனைந்த திண்மப் பொருளாகவே விற்கப்படுகிறது. இலாரிக் அமிலத்தின் சமச்சீர் பெராக்சைடாக இருலாரோயில் பெராக்சைடு கருதப்படுகிறது. ஒரு காரத்தின் முன்னிலையில் இலாரோயில் குளோரைடுடன் ஐதரசன் பெராக்சைடைச் சேர்த்து வினைபுரியச் செய்தால் இருலாரோயில் பெராக்சைடு உருவாகிறது:
மேற்கோள்கள்
பகுப்பு:கரிமப் பெராக்சைடுகள்
ஷெல் நிறுவனங்கள், இந்தியா
ஷெல் நிறுவனங்கள் (Shell Companies) மோசடி அல்லது வரி ஏய்ப்பு, பயங்கரவாதத்திற்கான நிதி சேகரித்தல் போன்ற நோக்கங்களுடன், பணத்தை திரட்டும் நிறுவனங்களாகும். இத்தகைய நிறுவனங்கள் எந்தவொரு செயலூக்கமான வர்த்தகமும், தொழிலும் இல்லாத நிறுவனங்கள் ஆகும். ஷெல் நிறுவனங்கள் சொந்தமாக சொத்துக்கள் வைத்துக் கொள்ளாதிருப்பினும், எந்தவொரு வேலைவாய்ப்பும், பொருள் உற்பத்தியும், வணிக நடவடிக்கைகளையும் முன்னெடுப்பதில்லை. இந்த போலி நிறுவனங்கள் அல்லது ஷெல் நிறுவனங்கள். பணமோசடி போன்ற சட்டவிரோத நடவடிக்கைகளிலிருந்து பெற்ற கருப்புப் பணத்தை பெற்றுக் கொள்வதும் மற்றும் அதை முதலீடு செய்வதன் மூலம் சட்டபூர்வமான பணத்தை உருவாக்குவதே ஷெல் கம்பெனிகளின் நோக்கமாகும்.
ஷெல் நிறுவனங்கள், பொதுமக்கள் அல்லது அரசின் சட்ட அமலாக்கத் துறைகளிடமிருந்து the following தங்கள் நிறுவனத்தின் விவரங்களை மறைக்கப் பல பெரிய நிறுவனங்களால் பயன்படுத்தப்படுகின்றன.
இந்திய நிறுவனங்கள் சட்டம், 2013, ஷெல் நிறுவனத்தின் நடவடிக்கைகள் மற்றும் அதன் நடவடிக்கை குறித்து வரையறை செய்யவில்லை. எனவே செல் நிறுவனங்கள் சட்டவிரோதமான நிறுவனங்களாக இந்திய அரசு கருதுகிறது.
ஷெல் நிறுவனம் துவக்க காரணங்கள்
புதிதாக துவக்கப்பட உள்ள அல்லது துவக்கப்பட்ட தொழில், வணிக நிறுவனங்களுக்கு தேவையான மூலதனத்திற்கு நிதியைத் திரட்டவே இந்த செல் நிறுவனங்கள் துவக்க முக்கியக் காரணம் ஆகும்.
ஷெல் நிறுவனங்கள் செயல்பாடுகள்
கறுப்புப் பணம் அல்லது கணக்கில் வராத பணத்தை வெள்ளை பணமாக மாற்றுவதில் செல் நிறுவனங்கள் ஒரு இடைத்தரகராகச் செயல்படுகிறது. எடுத்துக்காட்டாக, ஒரு கோடி ரூபாய் கருப்புப் பணத்தை வெள்ளையாக மாற்றச் சம்மந்தப்பட்ட நபரிடமிருந்து 1 லட்சம் பெற்றுக்கொள்கிறது. இந்தத் தொகை பின்னர் ரூபாய் 1௦ மதிப்புள்ள 10,000 பங்குகளாகப் பிரிக்கப்பட்டு ஷெல் நிறுவனங்களின் இயக்குநர்களுக்கு விற்கப்படுகிறது. இந்த நடவடிக்கை நிறுவனத்தின் மதிப்பை 100 மடங்கு அதிகரித்து, இதன்  மதிப்பை ரூ. 1 கோடியாக உயர்த்துகிறது. பல சட்டவிரோத நிறுவனங்களின் மூலம், இந்தப் பணம் பின்னர் வெள்ளை பணமாக உண்மையான உரிமையாளருக்கு மாற்றப்படுகிறது.
ஷெல் நிறுவனங்களை அடையாளம் காணுதல்
உயர் பங்குப் பிரீமியங்கள், மிகப்பெரிய அளவு கையிருப்புத் தொகை, பட்டியலிடப்படாத கம்பனிகளில் முதலீடு, பெயரளவு ஊதிய மூலதனம், பூச்சியம் டிவிடெண்ட், பெரும்பான்மையான பங்குதாரர்கள் தனியார் நிறுவனங்களாக இருப்பது, குறைந்த நிலையான சொத்துகள், பெயரளவு செலவுகள் மற்றும் குறைந்த இயக்கங்கள் ஆகியவற்றின் காரணமாக மிகப்பெரிய இருப்புகள் மற்றும் உபரி போன்ற தரவுகளை அடிப்படையாகக் கொண்டு அடையாளம் காண்கின்றன.
வெளி இணைப்புகள்
பகுப்பு:இந்தியாவில் சட்டம் பகுப்பு:நிறுவனங்கள்
பீச்சாங்கை
பீச்சாங்கை என்பது இந்திய தமிழ் நகைச்சுவைத் திரைப்படமாகும். இதனை அசோக் எழுதி இயக்கியிருந்தார்.
ஆர். எஸ். கார்த்திக், அஞ்சலி ராவ் ஆகியோர் முக்கிய வேடங்களில் நடித்திருந்தனர். இவர்களுடன் எம்.எசு. பாசுகர், விவேக் பிரசன்னா, சுருதி மேனன், அருண் என எண்ணற்றோர் நடித்திருந்தனர்.
படத்துக்கு கவுதம் ராஜேந்திரன் ஒளிப்பதிவு செய்துள்ளார். படத்துக்கான இசையை பாலமுரளி பாலு அமைத்துள்ளார்.
ஆதாரங்களும் மேற்கோள்களும்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
தைனோ சடங்கு இருக்கை
தைனோ சடங்கு இருக்கை என்பது, ஒரு மனிதன் நான்கு கால்களில் நிற்பது போன்ற வடிவில் அமைந்து ஒரு கொலம்பசுக்கு முற்பட்டகால, மரத்தாலான இருக்கை ஆகும். தைனோ மக்களால் உருவாக்கப்பட்ட இது, டொமினிக்கன் குடியரசின் சாந்தோ டொமிங்கோ நகருக்கு அண்மையில் உள்ள குகை ஒன்றிலிருந்து கண்டெடுக்கப்பட்டது. இவ்விருக்கை கிறித்தோபர் கொலம்பசு கரிபியக் கரையில் இறங்குவதற்கு முன் செய்யப்பட்டது என்பதுடன், ஐரோப்பியரின் வருகைக்கு முந்தியகால தைனோ பண்பாடு, நாகரிகம் ஆகியவற்றின் முக்கியமான எச்சங்களுள் ஒன்றாகவும் விளங்குகிறது.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள பொருட்கள் பகுப்பு:தொல்பொருட்கள்
ஆர். எஸ். கார்த்திக்
'''ஆர். எஸ். கார்த்திக்''' என்பவர் இந்திய திரைப்பட நடிகராவார். இவர் 2017ல் பீச்சாங்கை என்ற திரைப்படத்தில் நடித்து பிரபலமானார். அதற்கு முன் இவர் சவாரி, அச்சம் என்பது மடமையடா, மாநகரம் போன்ற படங்களிலும் நடித்துள்ளார்.
இவருடைய பீச்சாங்கை திரைப்படத்திற்காக ஸ்டுடியோ ஒன் ஸ்டார் ஐக்கான் விருது கிடைத்தது.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:சென்னை நடிகர்கள்
கூட்டுவிளைபொருள் தூய்மையாக்கல்
கூட்டுவிளைபொருள் தூய்மையாக்கல் (Adduct purification) என்பது எளிய கரிம உலோகச் சேர்மங்களை மீத்தூய நிலையில் தயாரிக்கும் நுட்பமாகும். பொதுவாக இவை நிலைப்புத் தன்மை இல்லாமலும் கையாள்வதற்கு கடினமானவையாகவும் காணப்படுகின்றன. ஒரு நிலையான கூட்டுவிளைபொருளை இலூயிக் அமிலத்துடன் சேர்த்து தூய்மைப்படுத்தும் பொழுது உண்டாகும் விளைபொருளை வெப்பப் பகுப்புக்கு உட்படுத்தி தேவையான தூய கூட்டுவிளைபொருளைத் தயாரிக்கலாம். இந்தத் துறையில் முக்கியக் காப்புரிமைகளுக்கு உரிமையாளராக எபிகெம் நிறுவனம் இருக்கிறது. தூய்மை படுத்தப்பட்ட கூட்டுவிளைபொருட்களை அடையாளப்படுத்த எபிதூய்மை என்ற வர்த்தக குறியீட்டை அந்நிறுவனம் பயன்படுத்துகிறது. லிவர்பூல் பல்கலைக்கழகம் சார்ந்தவரான பேராசிரியர் அந்தோனி யோன்சு இம்முறையினை தொடங்கி வைத்ததுடன் பல முக்கியமான தாள்களை உருவாக்குனராகவும் விளங்குகிறார்.
கு. சிவமணி
'''கு. சிவமணி''' (1 ஆகத்து 1932 – 12 ஆகத்து 2022) என்பவர் தமிழ்நாட்டைச் சேர்ந்த ஒரு தமிழ் பேராசிரியர், அகராதி தொகுப்பாளர், மொழி பெயர்ப்பாளர், எழுத்தாளர் ஆவார்.
பிறப்பும், கல்வியும்
இவர் தஞ்சாவூரில் வாழ்ந்த பெரும்புலவர் கரந்தை சிவகுப்புசாமி, பருவதத்தம்மை இணையருக்கு மகனாக 01.08.1932 இல் பிறந்தார். 1950-52 இல் இடைநிலை வகுப்பையும், 1953-55 இல் தமிழ்ச் சிறப்பு வகுப்பையும், முதுகலைப் பட்டத்தையும் (1958) அண்ணாமலைப் பல்கலைக்கழகத்தில் பயின்றார். பி.டி. பட்டத்தைச் சென்னை சைதாப்பேட்டையிலும், பி.ஜி.எல். என்னும் சட்டப் படிப்பைச் சென்னைச் சட்டக் கல்லூரியிலும் பயின்றார். முனைவர் பட்ட ஆய்வைத் தஞ்சாவூர் தமிழ்ப் பல்கலைக்கழகத்தில் முடித்தார்.
தொழில் வாழ்கை
இவர் தன் 24வது வயதிலேயே கரந்தைத் தமிழ்க்கல்லூரியில் முதல்வராக பொறுப்பு வகித்தார். பின்னர் பாபநாசம் திருவள்ளுவர் கலைக் கல்லூரியிலும் கல்லூரி முதல்வராக பணியாற்றினார். அப்போது கல்லூரி நிர்வாகத்துடன் ஏற்பட்ட கருத்து வேறுபாட்டின் காரணமாக அதிலிருந்து விலகினார். அச்சமயத்தில் தமிழகத்தின் இரண்டாவது சட்ட ஆட்சிமொழி ஆணையத்தின் தலைவராக இருந்தார் நீதியரசர் மகாராஜன். அவரை சிவமணி சந்தித்தபோது தமிழ்நாடு சட்ட ஆட்சிமொழி ஆணையத்தில் மொழிபெயர்ப்பாளர் பணியில் சேருமாறு அழைப்பு விடுத்தார். அதற்கு தயங்கிய கு. சிவமணியை வற்புறுத்தி அப்பொறுப்பை ஏற்கவைத்தார். அப்பணியின்போது 60 சட்டங்களை தமிழில் இவர் மொழிபெயர்த்தார். மேலும் 500க்கும் மேற்பட்ட சட்டங்களை மொழிபெயர்க்கும் பணியில் பிறருடன் ஈடுபட்டார். 1990இல் தமிழக அரசுப் பணியிலிருந்து ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவாக்கினார். மேலும் இவர் சென்னைப் பல்கலைக்கழகத்தின் பேரகரமுதலி சீராய்வுத் திட்டத்தின் பதிப்பாசிரியராக விளங்கினார்.
படைப்புகள்
'இலக்கியம்
குறிப்புகள்
பகுப்பு:1932 பிறப்புகள் பகுப்பு:தமிழ் அகராதி தொகுப்பாளர்கள் பகுப்பு:தமிழக எழுத்தாளர்கள் பகுப்பு:2022 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:தமிழறிஞர்கள்
மொளசி செல்லாண்டியம்மன் மாரியம்மன் முனியப்பன் கோயில்
மொளசி செல்லாண்டியம்மன் மாரியம்மன் முனியப்பன் கோயில் தமிழ்நாட்டில் நாமக்கல் மாவட்டம், மொளசி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லாண்டியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனந்தலட்சுமி சடகோபன்
அனந்தலட்சுமி சடகோபன் (Ananthalakshmi Sadagopan) இந்தியாவைச் சேர்ந்த ஒரு கருநாடக இசைக்கலைஞர் ஆவார். 1928 ஆம் ஆண்டு ஏப்ரல் மாதம் 28 ஆம் தேதியன்று பிறந்தார்.
ஆரம்பகால வாழ்க்கை
தமிழ்நாட்டின் மதுரை நகரில் ஏ.ஆர்.நாராயணன் மற்றும் அலமேலு தம்பதியருக்கு இவர் மகளாகப் பிறந்தார். சாத்தூர் ஏ.க.சுப்ரமணியத்தின் வழிகாட்டுதலின் கீழ் கருநாடக இசையில் ஆரம்பப் பயிற்சி பெற்றார். பின்னர் கணேச பாகவதர், செம்மங்குடி சீனிவாச ஐயர், நெடுநூரி கிருட்டிணணமூர்த்தி மற்றும் வி.வி.சடகோபன் ஆகியோரிடம் பயிற்சி பெற்றார். வாமன்ராவ் சடோலிகரிடம் இந்துசுதானி இசையையும் கற்றார். தனது 10 வயதில் மதுரையில் அரியக்குடி ராமானுச ஐயங்கார் முன்னிலையில் கர்நாடக இசைக் கச்சேரியை முதன்முதலில் வழங்கினார்.
இசைப் பயணம்
கிராமபோன் ஒலிப்பதிவுகளுக்காக அனந்தலட்சுமி பல பாடல்களைப் பாடியுள்ளார். திருமணத்திற்குப் பிறகு புது தில்லிக்குச் சென்றார். அங்கு தில்லி அனைத்திந்திய வானொலியில் கச்சேரிகளை வழங்கத் தொடங்கினார். வானொலி நிலையத்துடன் இவரது தொடர்பு 6 தசாப்தங்களுக்கும் மேலாக நீடித்தது. ஒரு நடிப்பு கலைஞராக மட்டுமல்லாமல், இசை நிகழ்ச்சிகளுக்கு நடுவராகவும் இருந்தார்.